РЕПУБЛИКА СРБИЈА
Аутономна Покрајина Војводина
ОПШТИНА РУМА
ПРЕДСЕДНИК ОПШТИНЕ
Број: 011-12/2022-I
Дана: 21.02.2022. године
На основу члана 56. Статута Општине Рума ( "Сл. лист општина Срема", број 6/09,38/2012,28/2014 и 15/2019) и члана 5. Правилника о ближим условима и начину остваривања права на новчану помоћ намењену за лечење деце од малигних и других тешких болести на територији општине Рума ( "Сл. лист општина Срема'', број 5/2022)  Председник општине Рума, доноси
РЕШЕЊЕ
О ОБРАЗОВАЊУ КОМИСИЈЕ ЗА ОСТВАРИВАЊЕ ПРАВА НА НОВЧАНУ ПОМОЋ НАМЕЊЕНУ ЗА ЛЕЧЕЊЕ ДЕЦЕ ОД МАЛИГНИХ И ДРУГИХ ТЕШКИХ БОЛЕСТИ НА ТЕРИТОРИЈИ ОПШТИНЕ РУМА
I

Образује се Комисија за остваривање права на новчану помоћ намењену за лечење деце од малигних и других тешких болести на територији општине Рума  (у даљем тексту: Комисија).
II

У Комисију се именују, на мандатни период од 4 (четири) године:
1. Зоран Славујевић - председник
2. Марко Дер - члан,
3.  Јелена  Хајдуковић - члан.
III

Задатак Комисије је разматрање приспелих пријава и давање мишљења о  оправданости доделе  и висини новчане помоћи. Комисија је дужна да у свом раду поступа према правилима струке, непристрасно и независно.
IV

Стручне и административно-техничке послове за Комисију врши Одељење за друштвене делатности. 


Лице задужено за обављање административних и техничких послова за потребе Комисије је Јелена Бркљач, дипл. правник. 


Лице задужено за обављање послова из претходног става учествује у раду Комисије, без права одлучивања.

V

Председник  и чланови комисије имају право на накнаду за свој рад, у износу од 3.000,00 (словима: трихиљаде) динара по разматраној и прегледаној пријави, а лице задужено за обављање административних и техничких послова у износу од 1.000,00 (словима:хиљаду) динара по разматраној и прегледаној пријави.
 VI

Ово Решење ступа на снагу даном доношења.









ПРЕДСЕДНИК ОПШТИНЕ

 Александра Ћирић
